पाएं अपने शहर की ताज़ा ख़बरें और फ्री ई-पेपरडाउनलोड करें
हिसार। शहर में चोर और लुटेरों के इरादे बुलंद हैं। चोर और बदमाश एक के बाद एक वारदात कर रहे हैं। शनिवार रात चोरों ने सेक्टर 13 में फिर तीन दुकानों में सेंध लगाई। पहले चोरों ने मेजबान होटल के पास सिटी हाई रियल एस्टेट प्रॉपर्टी डीलर के ऑफिस के ताले तोड़ दिए।
चोरों ने यहां से एक चेक बुक व एक एटीएम कार्ड उठा लिया। इसके बाद चोरों ने साथ लगती जेके प्रॉपर्टी के ऑफिस के ताले तोड़े। यहां से चोरों ने एक इन्वर्टर व बैटरी और एक गैस सिलेंडर चोरी कर लिया। पास ही स्थित नील कंठ मार्बल के भी चोरों ने ताले चटकाए। यहां से चोरों ने 18 सौ रुपये कैश, तीन कटर मशीन और एक घिसाई मशीन तथा एक कूलर चोरी किया। सुबह जब कारोबारी अपने प्रतिष्ठान पर पहुंचे तो उन्हें चोरी की घटना का पता चला। उन्होंने मामले की सूचना पुलिस को दी। सिविल लाइन थाना प्रभारी सतपाल का कहना है कि चेन स्नेचिंग और पीएलए में हुई चोरी के अभियुक्त जल्द पकड़ लिए जाएंगे।
लगातार तीसरे दिन वारदात
पिछले तीन दिनों से शहर में हो रही चोरी और स्नेचिंग की घटनाओं से शहरवासी भयभीत हैं। शुक्रवार रात चोरों ने पीएलए के दो मकानों में और अर्बन एस्टेट में सुखदा अस्पताल के नजदीक एक एडवोकेट के घर में सेंधमारी की थी। शनिवार दोपहर दो बाइकर्स ने सेक्टर 13 और अर्बन एस्टेट में तीन महिलाओं के गले से सोने की चेन झपट ली थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn